Sy en haar man Buks wou graag hê die roofvoëls moet bly. Met die hulp van buurvrou Hendie de Beer, wat net so lief vir die uile is, is EcoSolutions genader om ’n uilboks in die boom te sit.
Ongelukkig is daar nie altyd nesplek vir uile in die stad nie, en dié voëls van die nag moet elders blyplek soek.
Gelukkig het Sederlaan se uil-familie ’n opgeknapte huisie, waarin hulle nog lank ’n uiltjie in kan knip. En hulle bly ook nie verniet nie! In die nag gee hulle onwelkome knaagdiere die piep.